पाएं अपने शहर की ताज़ा ख़बरें और फ्री ई-पेपरडाउनलोड करें
7 मई, शुक्रवार को मीन राशि में चंद्रमा पर शनि की टेढ़ी नजर रहेगी। इस कारण 7 राशियों के लिए मिला-जुला दिन रहेगा। एस्ट्रोलॉजर डॉ. अजय भाम्बी का कहना है कि मेष, वृष, मिथुन, सिंह, वृश्चिक, कुंभ और मीन राशि वाले लोगों के लिए दिन सामान्य रहेगा। वहीं कर्क राशि वालों के लिए दिन ठीक नहीं है। लेकिन कन्या, तुला, धनु और मकर राशि वाले लोग सितारों के अशुभ असर से बच जाएंगे। इन 4 राशियों के लोगों को कामकाज में सितारों का साथ मिल सकता है और फायदे वाला दिन भी रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- सकारात्मक बने रहने के लिए कुछ धार्मिक और आध्यात्मिक गतिविधियों में समय व्यतीत करना उचित रहेगा। घर के रखरखाव तथा साफ-सफाई संबंधी कार्यों में भी व्यस्तता रहेगी। किसी विशेष लक्ष्य को हासिल करने के लिए की गई मेहनत के उत्तम परिणाम मिलेंगे।
नेगेटिव- इस समय को आत्मकेंद्रित होकर अपने ही बारे में मनन व चिंतन में अवश्य व्यतीत करें। इससे अपने अंदर चल रहे कई सवालों का जवाब भी मिलेगा। कोई अशुभ सूचना मिलने से मन में अशांति और तनाव की स्थिति भी रहेगी।
व्यवसाय- व्यवसायिक गतिविधियां सामान्य ही रहेंगी। यह समय नई योजनाओं को क्रियान्वित करने के लिए अनुकूल नहीं है। पैसे का उधारी संबंधी लेन-देन करते समय वापसी भी सुनिश्चित जरूर कर लें। नौकरी में कार्यभार बढ़ेगा।
लव- पति-पत्नी के बीच सुखद संबंध रहेंगे। तथा घर का वातावरण भी खुशनुमा और सौहार्दपूर्ण बना रहेगा।
स्वास्थ्य- स्वास्थ्य ठीक रहेगा। घुटनों कथा जोड़ों के दर्द की समस्या परेशान कर सकती हैं। योगा और व्यायाम पर भी ध्यान दें।
भाग्यशाली रंग- पीला, भाग्यशाली अंक- 9
वृष - पॉजिटिव- किसी सकारात्मक प्रवृत्ति के व्यक्ति के साथ विचारों का आदान-प्रदान रहेगा। जिससे आपका मनोबल और आत्मविश्वास बढ़ेगा। किसी विशेष प्रतिभा को उभारने में भी समय दें। इससे आपको मानसिक सुकून मिलेगा। तथा भविष्य में आय का साधन भी बन सकता है।
नेगेटिव- घर के किसी सदस्य के स्वास्थ्य को लेकर कुछ चिंता रह सकती है। परंतु जल्दी ही सब ठीक हो जाएगा। बाहरी व्यक्तियों के साथ ज्यादा मेलजोल ना रखें। व्यर्थ के वाद-विवाद में भी उलझना ठीक नहीं है।
व्यवसाय- व्यवसाय संबंधी कामोँ में बहुत अधिक मेहनत रहेगी। इस समय आय की स्थिति भी बहुत ही मंद रहेगी। लाभ के चक्कर में सुरक्षा संबंधी नियमों की अवहेलना ना करें। कुछ भरोसेमंद पार्टियों द्वारा आपको ऑर्डर मिलते रहेंगे।
लव- पति-पत्नी के आपसी संबंध उचित रहेंगे। किसी अविवाहित सदस्य के विवाह संबंधी कोई बेहतर रिश्ता आ सकता है।
स्वास्थ्य- स्वास्थ्य ठीक रहेगा। तनाव की वजह से ब्लड प्रेशर और डायबिटीज जैसी समस्या बढ़ सकती हैं। सकारात्मक रहने का प्रयास करें तथा योग अवश्य करें।
भाग्यशाली रंग- हरा, भाग्यशाली अंक- 6
मिथुन - पॉजिटिव- विद्यार्थी तथा युवा वर्ग तनाव ना लेकर क्रियात्मक कार्यों में व्यस्तता बनाकर रखेंगे। उनकी कोई दबी हुई प्रतिभा भी बाहर आएगी। प्रॉपर्टी से संबंधित कोई चल रहा वाद-विवाद दूर होगा। तथा आपसी संबंध भी बेहतर हो जाएंगे।
नेगेटिव- अनावश्यक खर्चों में कटौती लाएं। अन्यथा बजट बिगड़ने से तनाव हो सकता है। कुछ समय अपने स्वास्थ्य के प्रति और अपने व्यक्तित्व को निखारने में भी अवश्य लगाएं। किसी भी निकट संबंधी के साथ वाद-विवाद की स्थिति में ना उलझें।
व्यवसाय- इस समय किसी भी प्रकार का व्यवसाय संबंधी उधार लेने का प्रयास ना करें। क्योंकि अभी इसको उतारना बहुत ही मुश्किल रहेगा। कुछ भरोसेमंद पार्टियों से आपको नए प्रस्ताव मिलेंगे। जिससे आपकी आर्थिक व्यवस्था उचित बनी रहेगी।
लव- घर का वातावरण सुखद और अनुशासित रहेगा। प्रेम संबंधों में भी भावनात्मक नजदीकियां बनी रहेंगी।
स्वास्थ्य- स्वास्थ्य ठीक रहेगा। मौसमी परेशानियां जैसे नजला, जुखाम, बुखार आदि से सावधान रहें।
भाग्यशाली रंग- गुलाबी, भाग्यशाली अंक- 5
कर्क - पॉजिटिव- आलस और उदासी से दूर रहें। तथा मार्केटिंग और मीडिया संबंधी महत्वपूर्ण जानकारियां हासिल करने में समय व्यतीत करें। किसी से सहायता की अपेक्षा ना रखकर अपने कार्यों को स्वयं ही निपटाने का प्रयास करें। इससे आपकी जीवनशैली और दिनचर्या में भी सकारात्मक परिवर्तन आएगा।
नेगेटिव- कभी-कभी आलस और आराम करने की इच्छा आपके ऊपर हावी हो जाती है। अपनी इन कमियों पर काबू पाएं। कोई आपकी भावनाओं तथा उदारता का भी नाजायज फायदा उठा सकता है। मकान, गाड़ी आदि से संबंधित कागजातों को संभालकर रखें।
व्यवसाय- इस समय व्यवसायिक कामों को बहुत ज्यादा सावधानी से करने की जरूरत है। क्योंकि तैयार माल रुक भी सकता है। वर्तमान स्थिति में ज्यादा लाभ की उम्मीद ना करें। अपने किसी लक्ष्य के प्रति रुकावट आने से घबराए नहीं, पूरी मेहनत से प्रयासरत रहें।
लव- पति-पत्नी एक दूसरे की भावनाओं का सम्मान करें। रिश्तों की गरिमा बनाकर रखने से परिवार में भी सुख-शांति बनी रहेगी।
स्वास्थ्य- एसिडिटी और गैस की समस्या रहेगी। खानपान तथा दिनचर्या को एकदम सुव्यवस्थित रखें। व्यायाम अवश्य करें।
भाग्यशाली रंग- लाल, भाग्यशाली अंक- 2
सिंह - पॉजिटिव- विपरीत परिस्थितियों में भी आप धैर्य और संयम बनाकर रखेंगे तथा रचनात्मक गतिविधियों में खुद को व्यस्त रखेंगे। मन में चल रही किसी प्रकार की उहापोह दूर होगी। जीवन में कुछ नयापन लाने का भी प्रयास रहेगा।
नेगेटिव- अकारण ही गुस्से और आवेश में आना जैसी नकारात्मक गतिविधियों पर काबू पाएं। जोखिम भरे कार्यों में पैसा लगाने से पहले उसके बारे में उचित जानकारी अवश्य प्राप्त कर लें। इस समय ज्यादा मेलजोल रखना किसी भी दृष्टि से अनुकूल नहीं है।
व्यवसाय- बिजनेस में जिन कामों को जटिल समझकर छोड़ रहे थे, उन पर पुनर्विचार करने की जरूरत है। अवश्य ही कुछ आशा दिखेगी। मीडिया और एडवर्टाइजमेंट संबंधी गतिविधियों पर ज्यादा ध्यान दें। इसके परिणाम निकट भविष्य में सकारात्मक मिलेंगे।
लव- पति-पत्नी के बीच अहम को लेकर टकराव रहेगा। ध्यान रखें इसका असर आपके परिवार की सुख शांति भंग कर सकता है। युवा वर्ग प्रेम संबंधों के प्रति गंभीर रहेंगे।
स्वास्थ्य- स्वास्थ्य ठीक रहेगा। इस समय सभी सदस्यों को मानसिक और शारीरिक रूप से पॉजिटिव रहने की जरूरत है।
भाग्यशाली रंग- केसरिया, भाग्यशाली अंक- 1
कन्या - पॉजिटिव- आज स्थिति कुछ बेहतर महसूस करेंगे। घर के बड़े बुजुर्गों के प्रति सेवा भाव रखना तथा उनके मार्गदर्शन को अपने जीवन में अपनाना लाभदायक रहेगा। युवाओं को भी अपने कैरियर संबंधी कोई कार्य संपन्न होने से राहत मिलेगी।
नेगेटिव- इस समय सुनी सुनाई बातों और अफवाहों पर भरोसा ना करें। बिना तथ्य को जाने कोई भी निर्णय ना लें। मानसिक सुख-शांति महसूस करने के लिए किसी धार्मिक गतिविधि अथवा मेडिटेशन का सहारा लेना भी उचित रहेगा।
व्यवसाय- समय सामान्य है। परंतु कोई मन मुताबिक कॉन्ट्रैक्ट मिल सकता है, जिसकी वजह से आर्थिक स्थिति बेहतर होगी। नौकरी पेशा व्यक्तियों का कोई महत्वपूर्ण टारगेट पूरा होने से कंपनी को भरपूर फायदा होगा।
लव- व्यस्तता की वजह से आप घर में रहकर भी घर परिवार के साथ समय व्यतीत नहीं कर पाएंगे। लेकिन परिवार जनों का पूर्ण सहयोग रहेगा। प्रेम संबंध भी मर्यादा पूर्ण रहेंगे।
स्वास्थ्य- मौसम का प्रतिकूल प्रभाव आपके स्वास्थ्य पर भी पड़ सकता है। अपनी दिनचर्या और खान-पान को सुव्यवस्थित रखें। लापरवाही बिल्कुल ना करें।
भाग्यशाली रंग- जामुनी, भाग्यशाली अंक- 8
तुला - पॉजिटिव- आज रुके हुए कुछ कार्य गति पकड़ेंगे। तथा उनके शुभ फल की प्राप्ति, उम्मीद से ज्यादा हो सकती हैं। धार्मिक तथा आध्यात्मिक कार्यों के प्रति भी रुझान बढ़ेगा। किसी जरूरतमंद व्यक्ति की मदद करने से आपको हार्दिक सकून मिलेगा।
नेगेटिव- किसी से ज्यादा उम्मीद ना रखे। उम्मीद टूटने से मन व्यथित हो सकता है। अपने कार्यों को खुद ही पूरा करने का प्रयास करें। कल्पनाओं में ना जी कर हकीकत में आएं और जीवन की वास्तविकता को समझें।
व्यवसाय- आज व्यवसाय में कोई महत्वपूर्ण निर्णय लेने की जरूरत पड़ेगी। यह समय उन कार्यों को पूरा करने के लिए अनुकूल है, जो पिछले कुछ समय से अधूरे चल रहे थे। नौकरीपेशा लोगों पर काम का लोड़ ज्यादा होने से तनाव रहेगा।
लव- पति-पत्नी का आपसी सामंजस्य उचित बना रहेगा। घर के सभी सदस्य एक दूसरे की भावनाओं का सम्मान करेंगे।
स्वास्थ्य- पेट से संबंधित कुछ दिक्कतें रहेंगी जैसे कब्ज, अफारा, गैस आदि परेशान कर सकते हैं।
भाग्यशाली रंग- नीला, भाग्यशाली अंक- 8
वृश्चिक - पॉजिटिव- अपनी दिनचर्या में सकारात्मक रवैया बनाए रखना विश्वास और आत्मबल को और अधिक मजबूत करेगा। अचानक ही कुछ ऐसे लोगों से संपर्क बनेंगे जो कि आपकी उन्नति में भी सहायक रहेंगे। घर के बड़े बुजुर्गों का स्नेह और आशीर्वाद बना रहेगा।
नेगेटिव- कोई भी वार्तालाप करते समय नकारात्मक शब्दों का प्रयोग ना करें। वरना अकारण ही कोई झगड़ा या झंझट जैसी स्थिति बन सकती है। अपने ऊपर काम का बोझ बहुत ज्यादा ना लादें। इसकी वजह से दिनचर्या कुछ अस्त-व्यस्त रहेगी।
व्यवसाय- समय कुछ प्रतिकूल है। बाहरी गतिविधियों में ज्यादा समय ना दें। बेहतर होगा कि अपने अधिकतर काम फोन कॉल्स और इंटरनेट के माध्यम से पूरा करने का प्रयास करें। ऑफिस के कार्यों को घर से करने में कुछ दिक्कतें भी आएंगी।
लव- प्रेम संबंधों में पारिवारिक स्वीकृति मिलने से मन प्रसन्न रहेगा तथा घर का वातावरण सुखद और उचित बना रहेगा।
स्वास्थ्य- स्वास्थ्य ठीक रहेगा। बहुत अधिक दिमागी व शारीरिक कार्य करने की वजह से सिर दर्द और थकान की समस्या भी बनी रहेगी।
भाग्यशाली रंग- सफेद, भाग्यशाली अंक- 4
धनु - पॉजिटिव- आज जीवन की गाड़ी कुछ पटरी पर आएगी। आर्थिक मामलों में उचित प्रकार से ठोस और महत्वपूर्ण निर्णय लेने में सक्षम रहेंगे। काम की अधिकता रहेगी परंतु साथ ही सफलता भी हासिल होगी।
नेगेटिव- कुछ नकारात्मक प्रवृत्ति के लोग स्वार्थ की भावना से आपके साथ नजदीकियां बढाने की कोशिश करेंगे। जल्दबाजी में कोई भी निर्णय ना लें। भाइयों के साथ किसी तरह के मनमुटाव की भी स्थिति बन रही है।
व्यवसाय- कई कामों में भाग्य आपका सहयोग करेगा। परंतु दूसरों के निर्णय की बजाए स्वयं के निर्णय ज्यादा प्रभावशाली रहेंगे। कोई रुकी हुई पेमेंट मिल सकती है इसलिए प्रयासरत रहे। किसी भी मुश्किल काम में घर के वरिष्ठ सदस्यों की सलाह लेना उचित रहेगा।
लव- दिन भर की व्यस्तता के बावजूद आप परिवार के साथ खुशनुमा समय व्यतीत करेंगे। तथा घर में भी सुखद और अनुशासित माहौल बना रहेगा।
स्वास्थ्य- स्वास्थ्य ठीक रहेगा। परंतु वर्तमान वातावरण की वजह से अपना उचित ध्यान रखें। तथा आयुर्वेदिक चीजों का भी अधिक से अधिक सेवन करें।
भाग्यशाली रंग- लाल, भाग्यशाली अंक- 9
मकर - पॉजिटिव- बहुत समय बाद कोई शुभ समाचार मिलने से मन में अत्यधिक प्रसन्नता रहेगी। तथा अपने कार्यों में भी ध्यान दे पाएंगे। किसी नजदीकी रिश्तेदार की समस्या हल करने में भी आपकी महत्वपूर्ण भूमिका रह सकती है।
नेगेटिव- ओवरकॉन्फिडेंस ना रखें। समय के अनुसार अपने इस व्यवहार में भी लचीलापन लाना जरूरी है। कभी-कभी मन में कुछ अनहोनी जैसा भय महसूस होगा। कुछ समय आध्यात्मिक गतिविधियों में भी अवश्य व्यतीत करें।
व्यवसाय- बिजनेस के कामों का अधिक से अधिक प्रचार-प्रसार करना उचित रहेगा। किसी अधिकारी से मन मुताबिक सहायता भी मिलेगी। परंतु पैसा आने के साथ-साथ जाने का भी रास्ता तैयार रहेगा। उचित बजट बनाकर रखें।
लव- घर तथा परिवार जनों के बीच आपकी उपस्थिति सबको खुशी प्रदान करेगी। समझदारी से समस्याओं का हल निकालने से परिस्थितियां भी अनुकूल रहेंगी।
स्वास्थ्य- कोई पुराना रोग उठने से परेशान रहेंगे। लापरवाही बिल्कुल ना बरतें और उचित इलाज अवश्य लें।
भाग्यशाली रंग- हरा, भाग्यशाली अंक- 6
कुंभ - पॉजिटिव- पहले से चल रहा कोई पारिवारिक मतभेद आज आपसी विचार-विमर्श द्वारा हल हो सकता है। आपके कार्यों की भी तारीफ होगी और लोकप्रियता का ग्राफ भी बढ़ेगा। भावनात्मक रूप से आप खुद को सशक्त और ऊर्जावान महसूस करेंगे।
नेगेटिव- विपरीत परिस्थितियों में अपना आपा ना खोए। सब कुछ व्यवस्थित होते हुए भी कुछ अजीब सी उदासी महसूस होगी तथा किसी कार्य में मन नहीं लगेगा। सकारात्मक प्रवृत्ति के लोगों के साथ फोन के माध्यम से कुछ समय अवश्य व्यतीत करें।
व्यवसाय- बिजनेस में कोई भी ठोस निर्णय बहुत सोच-समझकर लेने की जरूरत है। यह समय जल्दबाजी का नहीं है। राजनैतिक तथा महत्वपूर्ण लोगों के साथ अपने संपर्कों को मजबूत करें। ये संपर्क आपको भविष्य में फायदा देंगे।
लव- पारिवारिक सदस्यों के साथ अपनी गतिविधियों को अवश्य शेयर करें। इससे आपको कोई निर्णय लेने में आसानी होगी। संतान की तरफ से भी चल रही कोई चिंता दूर होगी।
स्वास्थ्य- बुरी आदतों तथा बुरी संगत से दूर रहे। इम्यून सिस्टम भी मजबूत बनाकर रखें। कुछ समय आध्यात्मिक गतिविधियों में व्यतीत करना उचित रहेगा।
भाग्यशाली रंग- हरा, भाग्यशाली अंक- 3
मीन - पॉजिटिव- अत्यधिक व्यस्तता के बावजूद आप अपने परिवार तथा नजदीकी संबंधियों के लिए कुछ समय अवश्य निकालेंगे। परंतु इस समय भावुकता की बजाए अपने बुद्धि बल और चातुर्य का इस्तेमाल करें। युवा वर्ग को भी अपने किसी कार्य की सफलता पाने में किसी प्रतिष्ठित व्यक्ति की सहायता भी मिलेगी।
नेगेटिव- मानसिक सुख-शांति पाने के लिए अध्यात्म अथवा मेडिटेशन का सहारा लेना ही पड़ेगा। क्रोध और जिद जैसे नकारात्मक व्यवहार की वजह से किसी के साथ संबंध खराब भी हो सकते हैं। घर के बड़े बुजुर्गों के मार्गदर्शन की अवहेलना बिल्कुल ना करें।
व्यवसाय- व्यावसायिक गतिविधियां कुछ अनुकूल होंगी। सेल्स से जुड़े कामों में ज्यादा ध्यान दें। मशीनरी और कारखाने से जुड़े व्यवसाय भी सफल रहेंगे। किसी भी तरह के अनैतिक कार्यों में रुचि ना लें, इंक्वायरी आदि भी हो सकती है।
लव- पति-पत्नी के बीच खट्टी मीठी नोकझोंक रहेगी। विवाहेत्तर प्रेम संबंधों में रुचि ना ले, इसका दुष्प्रभाव आपके गृहस्थ जीवन पर भी पड़ेगा।
स्वास्थ्य- नशीले पदार्थों के सेवन से परहेज करें। तथा अपना मानसिक लेबल उचित बनाए रखने के लिए मेडिटेशन और ध्यान करना जरूरी है।
भाग्यशाली रंग- क्रीम, भाग्यशाली अंक- 7
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn